Çalakîyê çarşemeyî yê seba azadîya Rayberê Şarê Kurdî Abdullah Ocalanî şaristananê Cenevre û Lozanî yê Swîsre de dewam kenê.
Cenevre de çalakîya verê bînaya Neteweyanê Yewbîyayeyan de  ameye kerdene. Hemserekê Merkezê Komelê Kurdan ê Cenevre Salih Saglamî ard ziwan ke ganî kurdî sey erkêkî wayîrê Hemleya Wextê Azadîye vejîyê. Dima Hemserekê CDK-Syî Îsmaîl Kardaşî pare kerd ke ê do hemle bi serkewtişî tacîdar bikerê û Ocalanî azad bikerê.
Lozan de rayberîya TCŞ û TÊKO-JIN de no hewte zî standê agahdarkerdişî ame akerdene. Hemsereka CDK-Syî Selma Surer ANFyî rê qisey kerd û vat: ''Heta Hemleya Wextê Azadîye ser bikewa ê do meydanan de bibê.'' Çalakîye de vera qedexeyê serê PKKyî îmzayî arê dîyayî.
